Jõhvis, 21. juulil 2020

Algus: 16:00, lõpp: 17:50

Koosolekul osalesid juhatuse liikmed:

1. Ralf Burk (EMTAK 94992)
2. Kalle Kekki (EMTAK 68201)
3. Margus Paalo (EMTAK 93299)
4. Aare Rebban (EMTAK 93121)
5. Tiit Salvan (EMTAK 81301)
6. Kaido Seppar (EMTAK 55205)

Kutsutud: juhatuse assistent Ülle Marits

**PÄEVAKORD:**

1. Liikmelisus

2. Tegevuskulud 2020, ülevaade

3. Kirderanniku Koostöökogu projektide ülevaade

4. Jooksvad küsimused

1. **Liikmelisus**

Ettepanek on võtta tegevusgrupi vastu liikmeks avaldused esitanud organisatsioonid Osaühing Artesti, Eve Rest OÜ ja S Silmarõõm OÜ. Avalduse liikmeks astumise kohta on esitanud OÜ Corrigo, kes on registreeritud Lüganuse valda (saab liituda MTÜga Virumaa Koostöökogu) ning SeMu Kids OÜ, kelle kohta jääb Äriregistri andmetel selgusetuks, kas tegevus toimub või mitte. Mõlemale avalduse esitanud OÜ-le on saadetud teavitus 17.07.2020.

Poolt 6 juhatuse liiget

OTSUSTATI: Võtta vastu MTÜ Kirderanniku Koostöökogu liikmeteks Osaühing Artesti – esindaja Kersti Objartel, Eve Rest OÜ – esindaja Jaak Saar ja S Silmarõõm OÜ – esindaja Sigrid Mihhailova.

Ettepanek arvata liikmete hulgast välja OÜ Ärikonsultatsioonibüroo Suntime, kellel on liikmemaksuvõlg 4 aasta liikmemaksude osas ning võlgnevuse tasumise tähtaeg on möödunud.

Poolt 6 juhatuse liiget

OTSUSTATI: Arvata liikmete hulgast välja OÜ Ärikonsultatsioonibüroo Suntime ning nõuda sisse võlad. Anda võlgnevuse likvideerimise uueks tähtajaks 31.07.2020. Juhul kui tähtajaks on võlg tasumata, pöördub tegevusgrupp kiirmenetluse poole.

Robootika projekti omaosaluse on vastavalt kokkuleppele tasunud Jõhvi vald ja endine Kohtla-Nõmme vald. Tasunud ei ole Narva-Jõesuu linn ja Toila vald. Tiit Salvan selgitab välja, kas projektis osalenud omavalitsused soovivad jätkuvalt robootikavahendeid kasutada.

**2. Tegevuskulud 2020, ülevaade**

Juhatuse assistent tegi ülevaate 2020. aasta tegevuskuludest ning selle täitmisest 6 kuu jooksul.

*Lisa, 2020. a tegevuskulud ja täitmise aruanne*

**3. Kirderanniku Koostöökogu projektide ülevaade**

Juhatuse assistent tegi ülevaate tegevusgrupi pooleliolevatest projektidest.

MTÜ-l Kirderanniku Koostöökogu on ellu viimisel kokku 6 projekti:

1. Ühisprojekt „Muutustega kohanemine. Vol. 2“, projektijuht puudub
2. Riigisisene koostööprojekt „Ettevõtjate võrgustamine“, projektijuht puudub
3. Riigisisene koostööprojekt „Viru LEADER võrgustiku tugevdamine“, projektijuht puudub
4. Riigisisene koostööprojekt „Pealinnast piirilinna“, projektijuht puudub
5. Rahvusvaheline koostööprojekt „Robootika noortele“, projektijuht Marianne Kama
6. Rahvusvaheline koostööprojekt „Turismi koostööprojekt “SE to NW: ESTFIN turismimarsruudid”“, projektijuht Ivika Maidre

*Lisad: kuue projekti ajakavad koos eelarve ja selle täitmisega*

Kavandati projektide järgmisi tegevusi ja elluviimise aegu.

„Muutustega kohanemine. Vol. 2“ järgmine tegevus on matk loodusesse. Tegevuse läbiviimiseks tehti kaks ettepanekut: linnuvaatlus Ida-Viru Linnuklubi eestvedamisel või matk loodusesse koos A. Turovskiga. Suhtleme nendega ja leiame sobiva aja kas augustis või septembris.

„Ettevõtjate võrgustamine“ järgmine tegevus on õppereis Raplamaale, õppereisi ajaks planeeriti septembrikuu esimene pool.

„Viru LEADER võrgustiku tugevdamine“ järgmine tegevus on piiriülene õppereis, mis toimub 5.-12. oktoobril. Korraldajaks on PAK, meilt osalejaid 3, osalejate nimed anda PAKile teada septembri alguseks.

„Pealinnast piirilinna“ tegevused toimuvad jooksvalt, oktoobrisse on kavandatud fotoalbumi valmimine, mille jaoks on meie poolt pildid ja tekstid saadetud. Koolituseks, mis oli kavas märtsis, tuleb leida uus aeg.

Rahvusvaheliste projektidega tegelevad projektijuhid vastavalt ajakavale.

**4. Jooksvad küsimused**

**4.1. Esindaja valimine MTÜsse Kohalik Toit**

Praegu on tegevusgrupi esindajaks MTÜ-s Kohalik Toit Ülle Marits, tema töölt lahkumisega on vaja valida uus esindaja.

Ralf Burk tegi ettepaneku valida MTÜ Kirderanniku Koostöökogu esindajaks MTÜsse Kohalik Toit Aare Rebban.

Poolt 6 juhatuse liiget

OTSUSTATI: Valida tegevusgrupi esindajaks MTÜsse Kohalik Toit Aare Rebban.

**4.2. Üldkoosoleku aja planeerimine**

Seoses 2020. aasta rakenduskava muutmise ning 2021. a rakenduskava kinnitamise vajadusega planeerida liikmete üldkoosoleku kokkukutsumine. Üldkoosoleku päevakorda lisada juhatuse tasude kinnitamine ja liikmemaksude muutmine. Täpsem päevakord kinnitatakse ja saadetakse liikmetele augustikuus.

Poolt 6 juhatuse liiget

OTSUSTATI: Kutsuda MTÜ Kirderanniku Koostöökogu liikmete üldkoosolek kokku 25. augustil 2020.

**4.3. Info LEADER suveseminarist**

Eesti LEADER suveseminar toimub 11.-12.08.2020 Jänedal. Igast tegevusgrupist saab osa võtta 2 inimest.

**4.4. Ülevaade tegevjuhi konkursist**

Juhatuse esimees Tiit Salvan andis ülevaate tegevjuhi konkursist, tegevjuhi valimiseks koguneb juhatus uuesti.

Koosoleku juhataja: Protokollija:

Tiit Salvan Ülle Marits